**Pöytäkirja Kallion Rotaryklubin hallituksen sähköpostikokouksesta 5.11.2019**

Kallion Rotaryklubin hallitus piti kokouksensa sähköpostitse 5.11.2019.

Esityslista

**1. Yhteistyö Innerwheelin kanssa ja lahjoitus hyväntekeväisyyteen.**

Kallion Innerwheel on käynnistänyt hankkeen, jonka tavoitteena on hankkia ja kouluttaa Invalidiliitolle opaskoiria. Keräys tapahtuu myymällä/ostamalla lippuja teatterinäytöksiin siten, että hinnassa on mukana hyväntekeväisyysosuus. Kallion Rotaryklubi voisi olla mukana tässä hyväntekeväisyysmuodossa. Klubimme presidentti sopii asian käytännön puolen siten, että asia hoituu yhdistyksemme kannalta mahdollisimman yksinkertaisesti ja taloudellisesti vähäriskisesti.

Edellä mainitun lisäksi Kallion Rotaryklubi lahjoittaa Invalidiliiton koirahankkeeseen joko suoraan tai Innerwheelin välityksellä 1000,00€:n (tuhannen euron) summan. Tavoitteena on, että klubimme rooli lahjoittajana näkyy selkeästi Invalidiliiton suuntaan.

*Ehdotetaan, että klubi päättää osallistua yhteistyöhön edellä mainituin tavoin.*

**2. Vaihto-oppilaamme Carlottan isäntäperhe 1.12.2019 - 15.3.2020.**

Nuorisovaihtoasiamiehemme Pekka Laitasalo ehdottaa, että vaihto-oppilaamme Carlottan isäntäperheeksi ajanjaksolle 1.12.2019 - 15.3.2020 valitaan Pia Karjalaisen ja hänen tyttärensä Pikkan koti. Pia ja Pikka asuvat kaksistaan Pohjois-Helsingissä kerrostalossa 3  & K asunnossa. Carlottalle järjestyy oma huone. Perhe on valmis ottamaan Carlottan ym. ajanjaksoksi. Tytär Pikka käy Kallion ilmaisutaidon lukiota, sopii siis hyvin, kun Carlotta käy samaa koulua. Koulumatkan kesto on noin 40 minuuttia.

Pekka Laitasalo ja Jaana Simula kävivät tutustumassa isäntäperhe-ehdokkaseen ja asuntoon ja saivat myönteisen kuvan.

*Ehdotetaan, että klubimme päättää valita em. perheen isäntäperheeksi mainitulle jaksolle.*
Esityslistan molempiin kohtiin pyydettiin vastauksia sähköpostitse. Mikäli ehdotusta vastustetaan, näkemys tuli toimittaa puheenjohtaja Hannu Luntialalle sähköpostitse viimeistään 8.11.2019.

Kaikki hallituksen varsinaiset jäsenet ilmoittivat kannattavansa tehtyjä ehdotuksia. **Ehdotukset on siten hyväksytty yksimielisesti.**